ΓΡΑΠΤΗ ΕΡΩΤΗΣΗ E-0865/00

υποβολή: W.G. van Velzen (PPE-DE) προς την Επιτροπή

(22 Μαρτίου 2000)

Θέμα: Εφαρμογή της οδηγίας για την ηλεκτρική ενέργεια

Στο κεφάλαιο 4 της οδηγίας για την ηλεκτρική ενέργεια 96/92/ΕΚ(1) ρυθμίζεται ο ρόλος της εκμετάλλευσης του δικτύου μεταφοράς. Στα άρθρα 7.5 και 7.6 αναφέρεται αντιστοίχως: Ο διαχειριστής του δικτύου μεταφοράς αποφεύγει κάθε διάκριση μεταξύ των χρηστών ή των κατηγοριών χρηστών του δικτύου, και δη κάθε διάκρισηπέρ των θυγατρικών του επιχειρήσεων ή μετόχων του. Εάν το δίκτυο μεταφοράς δεν είναι ήδη ανεξάρτητο από τις δραστηριότητες του τομέα της παραγωγής και της διανομής, ο διαχειριστής πρέπει να είναι ανεξάρτητος, τουλάχιστον σε επίπεδο διαχείρισης, από τις άλλες δραστηριότητες που δεν συνδέονται με το δίκτυο μεταφοράς. Στο άρθρο 9 αναφέρεται εν συνεχεία:Ο διαχειριστής του δικτύου μεταφοράς οφείλει να τηρεί την εμπιστευτικότητα των εμπορικά ευαίσθητων πληροφοριών οι οποίες περιέρχονται εις γνώση του κατά την εκτέλεση των καθηκόντων του.

Προκειμένου να επιτύχουν οι συμφωνίες που έχουν συναφθεί μεταξύ της Ευρωπαϊκής Επιτροπής, των κρατών μελών και των Φορέων Εκμετάλλευσης Συστημάτων Μεταφοράς (TSO), μπορεί η Επιτροπή να απαντήσει στις ακόλουθες ερωτήσεις:

1. Μπορεί η Επιτροπή να παράσχει συνοπτική εικόνα του τρόπου με τον οποίο διασφαλίζεται η ανεξαρτησία των επιχειρήσεων μεταφοράς σε κάθε κράτος μέλος της Ε.Ε.;

2. Εάν αποδειχθεί ότι σε ένα ή περισσότερα κράτη μέληπάρχουν επιχειρήσεις μεταφοράς που εξακολουθούν να διατηρούν σχέσεις εξάρτησης, είτε φυσικού είτε νομικού χαρακτήρα, με την μητρική επιχείρηση, είναι διατεθειμένη τότε η Επιτροπή ναποδείξει όσο το δυνατόν συντομότερα στους εθνικούς ελεγκτές πώς εκείνες οι επιχειρήσεις μεταφοράς θα καταστούν βραχυπρόθεσμα de jure και de facto ανεξάρτητες από τη μητρική επιχείρηση;

3. Κεντρική σημασία για την καλή λειτουργία του συστήματος των ευρωπαϊκών TSO είναι το απόρρητο των στοιχείων, κυρίως δε όσον αφορά την αναμενόμενη παραγωγή ηλεκτρισμού. Ποιες εγγυήσεις έχουν παρασχεθεί στην Επιτροπή από τους διαφόρους TSO των κρατών μελών και από τους ελεγκτές ότι αυτό το απόρρητο των στοιχείων διασφαλίζεται και εμπράκτως;

(1) ΕΕ L 27 της 30.1.1997, σελ. 20.

Απάντηση της κας de Palacio εξ ονόματος της Επιτροπής

(15 Μαΐου 2000)

1. Τα κράτη μέλη έχουν όλα ενσωματώσει στη νομοθεσία τους τις διατάξεις για τον λογιστικό διαχωρισμό. Όσον αφορά τον διαχωρισμό των επιχειρηματικών δραστηριοτήτων των φορέων εκμετάλλευσης συστημάτων μεταφοράς (TSO) από τα άλλα συμφέροντα της επιχείρησης ηλεκτρισμού, αυτός μπορεί να διασφαλιστεί σε τρία επίπεδα: διαχειριστικός διαχωρισμός, νομικός διαχωρισμός και ιδιοκτησιακός διαχωρισμός, όπου ο διαχειριστικός διαχωρισμός εκφράζει την ελάχιστη απαίτηση της οδηγίας 96/92/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, σχετικά με τους κοινούς κανόνες για την εσωτερική αγορά ηλεκτρικής ενέργειας.

Οι επιλογές που έγιναν από τα κράτη μέλη είναι οι ακόλουθες:

- Βέλγιο: Διαχειριστικός διαχωρισμός, με προοπτική τον νομικό διαχωρισμό

- Δανία: Νομικός διαχωρισμός

- Γερμανία: 8 φορείς εκμετάλλευσης συστημάτων μεταφοράς (TSO), εκ των οποίων μερικοί εφαρμόζουν διαχειριστικό διαχωρισμό και άλλοι νομικό διαχωρισμό

- Ελλάδα: Διαχειριστικός διαχωρισμός

- Ισπανία: Νομικός διαχωρισμός, χωριστή ιδιοκτησιακή δομή, μολονότιπάρχει η δυνατότητα η ίδια κοινοπραξία να κατέχει μετοχικά μερίδια

- Γαλλία: Διαχειριστικός διαχωρισμός

- Ιρλανδία: Νομικός διαχωρισμός

- Ιταλία: Νομικός διαχωρισμός

- Κάτω Χώρες: Νομικός διαχωρισμός, με προοπτική τον ιδιοκτησιακό διαχωρισμό

- Αυστρία: Νομικός διαχωρισμός, διαχειριστικός διαχωρισμός των δικτύων Tiwag και Illwerke

- Πορτογαλία: Νομικός διαχωρισμός

- Φινλανδία: Ιδιοκτησιακός διαχωρισμός

- Σουηδία: Ιδιοκτησιακός διαχωρισμός

- Ηνωμένο Βασίλειο: Ιδιοκτησιακός διαχωρισμός στην Αγγλία και την Ουαλία, διαχειριστικός διαχωρισμός στη Σκωτία και στη Βόρειο Ιρλανδία

Σημείωση: το Λουξεμβούργο δεν έχει ακόμη εφαρμόσει την οδηγία.

2. Η Επιτροπή έχει αποστείλει επιστολές στα κράτη μέλη στα οποίαπάρχουν φορείς εκμετάλλευσης συστημάτων μεταφοράς που εφάρμοσαν μόνο διαχειριστικό διαχωρισμό, ζητώντας τους πληροφορίες για τον τρόπο με τον οποίο η διάταξη της οδηγίας σχετικά με τον διαχειριστικό διαχωρισμό εφαρμόστηκε στην πράξη. Στις εν λόγω επιστολές, η Επιτροπή τόνισε ότι θεωρεί ότι ηποχρέωση διαχειριστικής ανεξαρτησίας και λογιστικού διαχωρισμού απαιτεί τουλάχιστον λειτουργική ανεξαρτησία και προσδιόρισε τους διαφόρους τρόπους με τους οποίους μπορεί αυτό να επιτευχθεί κατά την άποψη της Επιτροπής. Εφόσον η Επιτροπή λάβει απαντήσεις, θα αποφασίσει για τα περαιτέρω βήματα που απαιτούνται προκειμένου να διασφαλισθεί ότι ο διαχειριστικός διαχωρισμός των φορέων εκμετάλλευσης συστημάτων μεταφοράς έχει εφαρμοστεί σωστά σε όλα τα κράτη μέλη.

Εντούτοις, σε αυτό το στάδιο, δενφίσταται καμία νομικήποχρέωση για τα κράτη μέλη να διαχωρίσουν την λειτουργία του συστήματος μεταφοράς ή να απαιτήσουν ξεχωριστό ιδιοκτησιακό καθεστώς για τις φυσικές μονοπωλιακές δραστηριότητες της παραγωγής και της προμήθειας. Βάσει της οδηγίας, θα ήταν συνεπώς αδύνατο για την Επιτροπή να δώσει εντολή στις εθνικές αρχές επιθεώρησης να διασφαλίσουν τη νομική ανεξαρτησία των φορέων εκμετάλλευσης συστημάτων μεταφοράς.

3. Η Επιτροπή συμφωνεί με το Αξιότιμο Μέλος του Κοινοβουλίου ότι για να αναπτυχθεί αποτελεσματικός ανταγωνισμός στην εσωτερική αγορά ηλεκτρισμού είναι καίριας σημασίας να διατηρηθούν μυστικές οι ευαίσθητες από εμπορική άποψη επιχειρηματικές πληροφορίες. Αυτός είναι ο λόγος για τον οποίο η διάταξη του άρθρου 9 της οδηγίας έχει εξαιρετική σημασία. Η Επιτροπή θα διασφαλίσει ότι η εν λόγω διάταξη εφαρμόζεται σωστά από τα κράτη μέλη και θα εφαρμόσει επίσης τους κανόνες ανταγωνισμού σε περίπτωση που διαπιστωθεί κατάχρηση δεσπόζουσας θέσης.